Saterdagoggendstappie – Oestyd 2015 is HIER! | Toortsie, Kameel en Bokbaaivygie se blog
← Grense in die volwasse, uitgebreide gesin
Die dinge begin gebeur met die Banting Boerekosboek →
Saterdagoggendstappie – Oestyd 2015 is HIER!	Posted on Oktober 3, 2015	by Toortsie Vanoggend, toe ek my manlief vra waar hy vandag werk, het hy gesê hy sny kanola (canola?) op ons werf. So later die oggend besluit ek om te gaan hello sê op die land, dis goed vir die huwelik, jy weet. 🙂
Maar hóé kom ek by hom uit? Hy verduidelik waar hy is, en tot my skande moet ek erken dat ek nou nog nie die verskillende lande se name ken nie! Ek moet verby die vullisgate kom, sê hy. Ek weet presies waar die vullisgate is, ek het mos met ons plaaskinders jare gelede daar gestap, meer as een keer, maar ek kan nie lekker onthou hoe ek daar moet kom nie. Ai.
Eers probeer ek met die kar en beland in ‘n kanola stoppelland, kry die kar te jammer, en besef ek ry in verkeerde rigting. Ry ‘n entjie terug en stap sommer veldlangs, dis immers hoe ek dit jare gelede gedoen het. Ek weet ons het een keer ook met ‘n pad gestap, maar ek kan net nie onthou waar die pad is nie. Pappa het ook gesê ek gaan dalk iewers vasval met die kar.
Wat ‘n heerlike stappie! Dis ‘n lieflike lente-oggend by ons. Al die veld is vrolik, al die voëltjies sing!
Orals stop ek om foto’s met my selfoonkamera te neem, manlief bel later en vra waar ek dan verdwaal het?
Uiteindelik kom ek by die land uit, moet behoorlik beur deur kanolarye wat klaar gesny is, en hoor hier, kanolastoppels is niemand se maat nie! 🙂
Maankind, dis wat van die kanola blommetjies geword het!
Platsnyer besig om canola te sny
Platsnyer se waaiers waarmee die graan opgevang word.
Terwyl ek nou foto’s wys, gisteraand terwyl ek gestap het, raak ek en Kameel aan die gesels. Om haar te wys waar ek loop, neem ek toe dié foto’s:
In die verte staan die twee perde wat weggehardloop het vir die hond.
Koring in die aar
Skape wat ‘n veilige afstand behou
Die son het pas verdwyn agter die kop. Nog ‘n hele ent se stap huistoe, bult OP.
Gars aan die verkleur
Die foto’s is al baie donker, want die son was reeds onder. Ek moes behoorlik wikkel om betyds by die huis te kom, voor die donker my vang!
My landboublogs (met foto’s) word hier gepin.
A Toortsie is a small flashlight, like a torch.	View all posts by Toortsie →	This entry was posted in Overberg, Plaaslewe en Landbousake and tagged canola, Oestyd 2015, Platsny van canola. Bookmark the permalink.	← Grense in die volwasse, uitgebreide gesin
11 Responses to Saterdagoggendstappie – Oestyd 2015 is HIER!
rondomtaliedraai sê:	Oktober 3, 2015 om 7:39 nm	Hoe lyk dit met die reën?
Antwoord	seegogga sê:	Oktober 4, 2015 om 8:16 vm	Jy is bevoorreg. Dit laat my dink aan d ou tyd toe die vroue ook altyd land toe moes loop met n bondeltjie kos vir d manne wat daar werk
Antwoord	Toortsie sê:	Oktober 4, 2015 om 8:23 vm	Die tennie met die kappie bring die koffie na die land, bring die koffie na die land. 🙂
Antwoord	Woef-Woef sê:	Oktober 4, 2015 om 9:59 vm	Lekker so stappie in die veld!
Antwoord	karen sê:	Oktober 4, 2015 om 10:36 vm	Sjoe, lekker vars en oop lyk dit daar. Geniet die tyd van die jaar!
Antwoord	scrapydo2.wordpress.com sê:	Oktober 5, 2015 om 7:20 vm	Lekker man. Dis goed vir alles, die oefening vir die liggaam, die liefde vir die huwelik, die skoon lug vir die longe En dan dankbaarheid omdit te kan doen. Geniet dit terwyl jy kan
Antwoord	Kameel sê:	Oktober 5, 2015 om 11:06 vm	Glimlag ek nou vir jou wat hier afneem, en daar afneem….. en manlief wonder waar is jy. Mens kan mos nie verby al die mooi stap en nie stilstaan en dit geniet nie!!!
Antwoord	Toortsie sê:	Oktober 5, 2015 om 11:14 vm	Ek het ‘n telefoonoproep gekry net voor ek oor ‘n draad moes klim wat toe tyd geneem het.
Antwoord	Spokie sny spoor sê:	Oktober 5, 2015 om 11:28 vm	Interessant!! Dankie Toortsie. Mal oor jou fotos. Hou daarvan om te sien waar jy bly. Ja – dis belangrik om belang te stel in jou man se doen en late. Maar daar by jou, kan dit net ‘n plesier wees …
Antwoord	Toortsie sê:	Oktober 5, 2015 om 11:38 vm	Was toe maar kotlrt by hom. Snymasjien het behoorlik gegly in die nattigheid. 🙂
Antwoord	Terug pieng: Dis oestyd in die Overberg | Toortsie, Kameel en Bokbaaivygie se blog